জানা গেছে, কাজলশাহ এলাকার মুসলিম তরুণের সঙ্গে এক হিন্দু তরুণীর প্রেমের সম্পর্ক থাকায় সম্প্রতি তারা পালিয়ে বিয়ে করেন। মেয়ে পালিয়ে যাওয়ার ঘটনায় মেয়ের পরিবারের পক্ষ থেকে অপহরণ মামলা দায়ের করা হয়। শুক্রবার রাতে এই মামলার আসামীকে ধরতে কাজলশাহ এলাকায় যায় পুলিশ। এলাকাবাসীর অভিযোগ, এসময় ছেলেকে বাসায় না পেয়ে তার পরিবারের সদস্যদের মারধর শুরু করে পুলিশ। পরে মসজিদের মাইকে ঘোষণা দিয়ে পুলিশের উপর হামলা চালায় এলাকাবাসী।